<classify> Wito huo ulitolewa jana na Meneja Uhusiano wa Vodacom Tanzania, Matina Nkurlu wakati wa droo ya 45 ya Promosheni ya Jaymillions, ambayo imemwezesha mmoja wa wateja wa kampuni hiyo kujishindia kitita cha Sh milioni 100.Hata hivyo, mtu huyo alipopigiwa simu na maofisa wa kampuni hiyo mbele ya waandishi wa habari na Msimamizi wa Bodi ya Michezo ya Kubahatisha nchini, Mrisho Millao simu ya mteja huyo ilikuwa haipatikani.Tunaelewa zipo sababu zisizoweza kuzuilika ambazo zinaweza kusababisha simu ya mteja isiwe hewani, lakini pia kuna baadhi ya wateja wana utamaduni wa kuzima simu ambao unaweza ukasababisha mteja akose mawasiliano ya muhimu, kama mteja wetu huyu leo ambaye tulitaka kumpa taarifa ya kujishindia kitita chake kupitia promosheni yetu ya Jaymillions alisema.Alisema kwa mujibu wa taratibu za Bodi ya Michezo ya Kubahatisha, kutokana na namba hiyo ya ushindi kutopatikana, wataendelea kufanya jitihada za kumtafuta mshindi kwa njia mbalimbali, ikiwemo kupitia matangazo kwenye vyombo vya habari na kuendelea kumpigia mara kwa mara kwa muda wa wiki mbili, kuona kama kuna wakati atakuwa hewani.Promosheni ya Jaymillions iliyoanza katikati ya Januari mwaka huu, ambayo itadumu kwa siku 100, imeleta faraja na itaendelea kuleta faraja na mafanikio kwa wateja wa Vodacom kwa kuweza kujinasua katika hali duni ya maisha na maisha kuwa murua.Hadi kufikia sasa wameshapatikana washindi wawili wa milioni 100, washindi wanne wa Sh milioni 10 kila mmoja na wengine 38 waliojishindia Sh milioni moja kila mmoja.  <topic>: uchumi 